Sitran selvitys: Perussuomalaisten kannattajia tulevaisuus pelottaa eniten – paitsi yhdessä suhteessa

Sitran kyselyn mukaan perussuomalaiset ja kokoomusta äänestävät ovat vastakkaisissa päissä, kun tutkitaan suhdetta tulevaisuuteen.

Perussuomalaisten kannattajat pelkäävät tulevaisuutta ja näkevät siellä enemmän uhkakuvia kuin muiden puolueiden äänestäjät, käy ilmi Suomen itsenäisyyden juhlarahaston Sitran tuoreesta tulevaisuusbarometrista.

Tammikuun alkupuolella Kantar TNS:n tekemässä kyselyssä tutkailtiin kansalaisten näkemyksiä siitä, mitä he tulevaisuudelta odottavat ja voiko siihen heidän mielestään vaikuttaa. Vastaajia oli yli 2 000.